Определение на Общия съд (пети състав) от 14 юни 2021 г. — TrekStor/EUIPO — Zagg (Защитна обвивка за компютърно оборудване)
(Дело T‑565/20)
„Промишлен дизайн на Общността — Производство за обявяване на недействителност — Регистриран промишлен дизайн на Общността, изобразяващ защитна обвивка за компютърно оборудване — Основание за недействителност — Неразрешено използване на произведение, защитено съгласно законодателството на държава членка относно авторското право — Член 25, параграф 1, буква е) от Регламент (ЕО) № 6/2002 — Искане за изслушване на свидетели — Жалба, явно лишена от всякакво правно основание“
1.      Промишлен дизайн на Общността — Основания за недействителност — Неразрешено използване на произведение, защитено съгласно законодателството на държава членка относно авторското право — Право на държавата членка, определящо реда и условията за придобиването и доказването на авторското право
(член 25, параграф 1, буква е) от Регламент № 6/2002 на Съвета; член 28, параграф 1, буква б), подточка iii) от Регламент № 2245/2002 на Комисията)
(вж. т. 18)
2.      Промишлен дизайн на Общността — Основания за недействителност — Липса на оригиналност — Промишлен дизайн, който не създава у информирания потребител общо впечатление, различно от създаваното от предходния промишлен дизайн — Изображение на защитна обвивка за компютърно оборудване
(член 6, параграф 1 и член 25, параграф 1, буква б) от Регламент № 6/2002 на Съвета)
(вж. т. 36 и 37)
Предмет
Жалба срещу решението на трети апелативен състав на EUIPO от 17 юни 2020 г. (преписка R 297/2019‑3), постановено в производство за обявяване на недействителност със страни TrekStor и Zagg
Диспозитив
1)
Отхвърля жалбата.
2)
Осъжда TrekStor GmbH да заплати съдебните разноски.